laion/Wikipedia-Exotic huggingface dataset:
הוועדה לביטחון המולדת ועניינים ממשלתיים של הסנאט של ארצות הברית

הוועדה לביטחון המולדת ועניינים ממשלתיים של הסנאט של ארצות הברית (באנגלית: United States Senate Committee on Homeland Security and Governmental Affairs) היא ועדת הפיקוח הראשית של הסנאט של ארצות הברית. לוועדה תחום שיפוט וסמכויות בנושאים הקשורים אל המחלקה לביטחון המולדת ולסוגיות אחרות הנוגעות לביטחון המולדת של ארצות הברית, כמו גם לתפקוד הממשלה הפדרלית, כולל הארכיון הלאומי; אמצעי תקציב וחשבונאות פרט להקצבות; לשכת מפקד האוכלוסין; השירות הציבורי הפדרלי; ענייני מחוז קולומביה ושירות הדואר של ארצות הברית. בעבר נקראה "הוועדה לעניינים ממשלתיים של הסנאט" בטרם ענייני ביטחון המולדת נוספו לתחום סמכויותיה בשנת 2004. נוסף על כך, מתפקדת הוועדה כמנגנון הפיקוח והחקירה הראשי של הסנאט. יושב הראש של הוועדה הוא היחיד מבין ראשי הוועדות בסנאט שביכולתו להמציא זימונים ללא הצבעה של כלל חברי הוועדה. יו"ר הוועדה הנוכחי הוא גרי פיטרס. בעוד שניתן לתארך חלק מיסודות הוועדה אל המאה התשע עשרה, מקורותיה המודרניים נטועים בייסוד "הוועדה להוצאות במחלקות הביצועיות" ב-18 באפריל 1921. שֶם הוועדה להוצאות במחלקות הביצועיות שונה ל"הוועדה לתפעול ממשלתי" בשנת 1952, שאורגנה מחדש כ"וועדה לענייני ממשל" במהלך 1978. לאחר העברת חוק הרפורמה במודיעין ומניעת הטרור 2004 (אנ'), הפכה הוועדה ב-2004 ל"וועדה לביטחון המולדת ועניינים ממשלתיים", תוך סיפוח סוגיות ביטחון המולדת אל סמכויותיה. מבין חמש ועדות המשנה הנוכחיות של הוועדה, ועדת המשנה הקבועה לחקירות היא הוותיקה ביותר הן בשנים והן מבחינת פעילות והיסטוריה, שהוקמה במקביל אל "הוועדה לתפעול ממשלתי" ב-1952. לאחר הארגון מחדש של הוועדה ב-1978, הוקמה ועדת המשנה לפיקוח לפיקוח על הניהול הממשלתית, כוח העבודה הפדרלי ומחוז קולומביה. ועדת משנה נוספת, לניהול פיננסי פרלי, מידע ממשלתי וביטחון בין-לאומי, נוסדה ב-2003. לצד שלוש ועדת משנה אלה, בינואר 2007 הוקמו שתי ועדות-משנה אד הוק במטרה לשקף את סמכות השיפוט המורחבת של הוועדה לביטחון המולדת. היו אלה ועדות המשנה לשיקום אסונות טבע ו-ועדת המשנה למוכנות ושילוב של המגזר הארצי, המקומי והפרטי. במרוצת השנים, הוועדה לביטחון המולדת ועניינים ממשלתיים וגלגוליה הקודמים דנה בסוגיות חשובות שונות, כולל אחריות ממשלתית, אתיקה בקונגרס, ענייני אסדרה ואבטחת מערכות מידע. ב-2003, לאחר שחוק ביטחון המולדת משנת 2002 ייסד את המחלקה לביטחון המולדת של ארצות הברית, אימצה הוועדה פיקוח ראשוני על יצירת המדיניות, הפעולות והמבצעים של המחלקה. בעשור הראשון של המאה ה-21 התמקדה הוועדה במיוחד ביכולתה של המחלקה לביטחון המולדת להגיב לאסונות גדולים כמו הוריקן קתרינה, עליית הטרור החקלאי בארצות הברית, ועיסוק בנקודות תורפה במערכות תשתיות של ארצות הברית כגון סכרים, מתקני מים, רשויות חשמל וכיוצא באלה. בפברואר 2014, הסגל של החבר הבכיר בוועדה טום קובורן פרסם דו"ח שהעלה חשש כי סיסמאות מסוימות המגנות על נתונים ממשלתיים רגישים מאוד "לא יתקבלו אפילו לחשבון הדוא"ל האזרחי הבסיסי ביותר". מדיה וקבצים בנושא הוועדה לביטחון המולדת ועניינים ממשלתיים של הסנאט של ארצות הברית בוויקישיתוף אתר האינטרנט הרשמי של הוועדה לביטחון המולדת ועניינים ממשלתיים של הסנאט (באנגלית) הוועדה לביטחון המולדת ועניינים ממשלתיים של הסנאט של ארצות הברית, ברשת החברתית פייסבוק הוועדה לביטחון המולדת ועניינים ממשלתיים של הסנאט של ארצות הברית, ברשת החברתית אקס (טוויטר) תחומי השיפוט של הוועדה, באתר הרשמי של הוועדה לביטחון המולדת ועניינים ממשלתיים של הסנאט (באנגלית)
קדיאטו הולם קייטה

קדיאטו קלאודין הולם קייטה (בשוודית: Kadiatou Claudine Holm Keita; נולדה ב-6 בספטמבר 2001) היא זמרת שוודית. קדיאטו נולדה בסטוקהולם, בירת שוודיה. ב-7 בדצמבר 2018, קדיאטו התמודדה מול הזמר סבסטיאן וולדן בגמר האיידול השוודי והגיעה למקום השני. בשנת 2021, קדיאטו השתתפה בקדם השוודי לאירוויזיון 2021, עם השיר "One Touch", אשר נכתב על ידי לינאה וג'וי דב. ב-7 בפברואר קדיאטו השתתפה בחצי הגמר הראשון של התחרות. היא סיימה במקום השישי ולא העפילה לגמר. מדיה וקבצים בנושא קדיאטו הולם קייטה בוויקישיתוף קדיאטו הולם קייטה, ברשת החברתית אקס (טוויטר) קדיאטו הולם קייטה, ברשת החברתית אינסטגרם קדיאטו הולם קייטה, סרטונים בערוץ היוטיוב קדיאטו הולם קייטה, במסד הנתונים הקולנועיים IMDb (באנגלית) קדיאטו הולם קייטה, באתר אפל מיוזיק (באנגלית) קדיאטו הולם קייטה, באתר ספוטיפיי קדיאטו הולם קייטה, באתר Last.fm (באנגלית) קדיאטו הולם קייטה, באתר AllMusic (באנגלית) קדיאטו הולם קייטה, באתר MusicBrainz (באנגלית) קדיאטו הולם קייטה, באתר דיזר קדיאטו הולם קייטה, באתר Discogs (באנגלית) קדיאטו הולם קייטה, באתר Genius קדיאטו הולם קייטה, באתר SecondHandSongs Allt du vill veta om Kadiatou från Melodifestivalen 2021 Kadiatou Holm vidare till Idolfinal i Globen Här är alla artister i Melodifestivalen 2021 🇸🇪 Melodifestivalen 2021: the first semi-final results are revealed Veckolista Singlar, vecka 3, 2019
מלכוד 22 (פירושונים)

האם התכוונתם ל... מלכוד 22 – רומן סאטירי אנטי-מלחמתי מאת הסופר היהודי-אמריקאי ג'וזף הלר מלכוד 22 (סרט, 1970) – סרט מלחמה אמריקאי שעובד מהספר "מלכוד 22" מלכוד 22 (סדרת טלוויזיה, 2019) – סדרת טלוויזיה סאטירית המבוססת על הספר "מלכוד 22" מלכוד 22 (היגיון) – מצב פרדוקסאלי שלא ניתן להתחמק ממנו בשל חוקים או מגבלות סותרות. המושג נטבע על ידי ג׳וזף הלר בספר "מלכוד 22" Catch 22 – שיר של הזמר האוסטרלי אילי והזמרת אן-מארי
רון רייט

רונלד ג'ק רייט (באנגלית: Ronald Jack Wright‏; 8 באפריל 1953 – 7 בפברואר 2021) היה פוליטיקאי רפובליקני אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת טקסס. רונלד ג'ק רייט נולד ב-8 באפריל 1953 במחוז צ'רוקי שבטקסס, בנם של פגי דרלין (לבית פאוור) וג'ורג' ויליס רייט. בשנת 1971 השלים רייט לימודים תיכוניים בתיכון אייזל. במשך שנתיים למד פסיכולוגיה, מדע המדינה והיסטוריה באוניברסיטת טקסס בארלינגטון. בשנים 2000–2008 היה רייט חבר במועצת העיר ארלינגטון, מתוכן היה אף ראש העירייה (2008-2004). לאחר מכן היה עוזרו של חבר הקונגרס ג'ו ברטון עד 2009. בין השנים 2009–2011 היה רייט ראש הסגל של ברטון. ב-2011 מונה לשמאי המיסים של מחוז טרנט, ומילא תפקיד זה עד 2018. במהלך בחירות 2018 גבר רייט על ג'אנה סנצ'ז, מועמדת המפלגה הדמוקרטית, בבחירות לבית הנבחרים של ארצות הברית שהתקיימו במחוז הקונגרס השישי של טקסס, וזכה ב-52.9% מקולות הבוחרים. ביוני 2019 פרסמה חברת "Reproaction", קבוצה הפועלת למען הזכות להפיל, סרטון ובו נראה רייט מצהיר כי על נשים "להיענש באופן מוחלט" על ביצוע הפלות עצמיות, משום שלשיטתו ביצעו רצח. ביולי אותה שונה הודיע רייט כי אובחן כחולה בסרטן הריאות. בשנה שלאחר מכן, סדרה של סיבוכים רפואיים בעקבות טיפולי רדיותרפיה שעבר הובילו לאשפוזו. בדצמבר 2020 נמנה רייט בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק בנימוק שלטקסס אין זכות עמידה בערעור על תוצאות בחירות במדינה אחרת, על סמך פרק 3 לחוקת ארצות הברית. ב-21 בינואר 2021 הודיע רייט כי אובחן חיובי למחלת נגיף קורונה 2019. לאחר שרעייתו והוא אושפזו בדאלאס במשך שבועיים, הכריעה אותו המחלה ב-7 בפברואר, ובכך נעשה לחבר הקונגרס המכהן הראשון שנפטר כתוצאה מהמחלה. מדיה וקבצים בנושא רון רייט בוויקישיתוף אתר האינטרנט הרשמי של רון רייט בבית הנבחרים האמריקאי (באנגלית) רון רייט, ברשת החברתית פייסבוק רון רייט, ברשת החברתית אקס (טוויטר) רון רייט, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) מת'יו אדמס, Should Women be Punished for Having Abortions? ‘Absolutely,' Arlington Rep. Ron Wright Says in Video, באתר The Dallas Morning News‏, 6 ביוני 2019 (באנגלית) הודעתו של רייט בדבר אבחונו כחולה בסרטן הריאות, בעמוד הפייסבוק של אורן חזן, 26 ביולי 2019 מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית) הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020 אלכס סמואלס, U.S. Rep. Ron Wright, hospitalized with cancer last year, tests positive for coronavirus, באתר טקסס טריביון, 21 בינואר 2021 (באנגלית) רבקה שבד, היילי טלבוט ואלכס מו, U.S. Rep. Ron Wright of Texas dies after being hospitalized for Covid-19, באתר NBC News‏, 8 בפברואר 2021 (באנגלית) פול ג'. ובר, Texas GOP Rep. Wright, who battled health issues, dies at 67, באתר AP‏, 8 בפברואר 2021 (באנגלית)
The Death Race for Love Tour

The Death Race for Love Tour הוא סיבוב ההופעות של הראפר והזמר ג'וס וורלד, לתמיכה באלבום האולפן השני שלו Death Race for Love. חלקו הראשון של סיבוב ההופעות החל ב-25 באפריל 2019 בונקובר, קנדה והסתיים ב-8 ביוני 2019 בדאלאס, טקסס; סיבוב ההופעות הראשון היה בשיתוף פעולה יחד עם Lyrical Lemonade ואליו הצטרף הראפר סקי מאסק. חלקו השני של סיבוב ההופעות החל ב-15 באוגוסט 2019 בפסטיבל Frequency שהתקיים באוסטריה והסתיים ב-24 באוגוסט 2019 בפסטיבל Leeds שהתקיים בבריטניה. את רוב ההופעות סיים ג'וס וורלד עם נאום מוטיבציה קצר לכל הקהל: לכולנו יש חלומות.. אני רוצה לומר לכם שאתם יכולים להשיג ולהגשים את כל החלומות והמטרות שלכם בחיים כל עוד תתנו את כל כולכם ולא תתנו לאף אחד לעצור אתכם. אתם יכולים להגשים את כל החלומות שלכם בחיים, החיים הם שלכם. — ג'וס וורלד בסיום ההופעה האחרונה שבחלק הראשון של סיבוב ההופעות. רשימת השירים הבאה היא מההופעה שהתקיימה ב-14 במאי 2019 בריצ'מונד, וירג'יניה. רשימת שירים זו אינה בהכרח בוצעה בשאר ההופעות. Josh Hernandez, Juice WRLD: Death Race for Love Tour, Dallas, Tx| 6/9/2019, YouTube, ‏8 ביוני 2019 AtlantaGa24, Juice WRLD - Death Race for Love Tour | Full Show Live in Richmond, VA 5/14/19, YouTube, ‏14 במאי 2019 (באנגלית אמריקאית) Juice WRLD Announces 2019 Death Race For Love Tour: Dates and Tickets, Vivid Seats (באנגלית אמריקאית) juicewrld999, Europe & UK. Time to rage. Let’s go!!!🖤🖤🖤, www.instagram.com, ‏14 באוגוסט 2019
מסדר ההצטיינות של הרפובליקה של איטליה

מסדר ההצטיינות של הרפובליקה של איטליה (באיטלקית: Ordine al merito della Repubblica Italiana) נוסד כמסדר האבירות הבכיר על ידי הנשיא השני של הרפובליקה האיטלקית, לואיג'י אינאודי בשנת 1951. זהו הכבוד הגבוה ביותר שהרפובליקה מעניקה, והוא מוענק על "ההצטיינות שנרכשה על ידי האומה" בתחומי הספרות, האומנויות, הכלכלה, השירות הציבורי, ופעילות חברתית, פילנתרופית והומניטרית, ועל שירות ארוך ובולט בקריירה אזרחית וצבאית. אותיות התואר לאחר שמו של אדם שקיבל את עיטור המסדר הם OMRI. המסדר החליף למעשה מסדרים לאומיים קודמים כמו המסדר האזרחי של סבויה (אנ') (1831), מסדר הכתר של איטליה (אנ') (1868), מסדר הקדושים מוריס ולזרוס (אנ') (1572) והמסדר העליון של הבשורה הקדושה ביותר (אנ') (1362). ההכרזה על הענקת האות מתקיימת אחת לשנה ב-2 ביוני, יום השנה להקמת הרפובליקה וב-27 בדצמבר, יום השנה להכרזת חוקת איטליה. עם זאת, אותות למועמד שהנשיא מחליט עליו על דעת עצמו הקשורים לסיום שירות או המוענקים לזרים עשויים להיות מוענקים בכל עת. העיטור, ששונה בשנת 2001, נושא את הכיתוב "אל מריטו דלה רפובליקה" (Al Merito della Repubblica) המקיף את סמל איטליה על הצד הקדמי, והמשפטים בלטינית "לאיחוד המדינה" (Patriæ Unitati) ו"למען חירות האזרחים" (Civium Libertati) (למען חירות האזרחים) מקיפים את הראש של איטליה טוריטה, דמותה של איטליה כאישה בצד האחורי. שש הדרגות עם הסרטים התואמים הם כדלקמן: העיטור ניתן על פי צו של נשיא הרפובליקה האיטלקית, כראש מסדר האבירות, בהמלצת נשיא מועצת השרים. למעט בנסיבות יוצאות דופן, לא ניתן להעניק לאיש לראשונה דרגה גבוהה יותר מאביר. דרישת הגיל המינימלי היא בדרך כלל 35. צלב הגדול של האביר עם שרשרת מוענק רק לראשי מדינות. מדיה וקבצים בנושא מסדר ההצטיינות של הרפובליקה של איטליה בוויקישיתוף אתר האינטרנט הרשמי של מסדר ההצטיינות של הרפובליקה של איטליה (באיטלקית) Ordine al Merito della Repubblica Italiana
פרסי איגוד מבקרי הקולנוע האמריקאי

פרסי איגוד מבקרי הקולנוע האמריקאי הוא טקס פרסים, המוענקים מדי שנה על ידי איגוד מבקרי הקולנוע האמריקאי-קנדי (BFCA). פרסי בחירת מבקרי הטלוויזיה מדיה וקבצים בנושא פרסי איגוד מבקרי הקולנוע האמריקאי בוויקישיתוף אתר האינטרנט הרשמי של פרסי איגוד מבקרי הקולנוע האמריקאי (באנגלית)
דומנטאס שימקוס

דומנטאס שימקוס (בליטאית: Domantas Šimkus; נולד ב-10 בפברואר 1996) הוא כדורגלן ליטאי, המשחק בעמדת הקשר בקבוצת פ.א. שיאוליאי. שימקוס התחיל את הקריירה שלו באקדמיה לכדורגל של ליטא ובגיל 17 הצטרף לקבוצת הנוער של אולבורג מליגת העל הדנית. לקראת עונת 2016 חזר לליטא וחתם באטלאנטאס. ב-5 במרץ 2016, שימקוס ערך את הופעת הבכורה שלו בקבוצה הבוגרת בניצחון 0–2 נגד שטומבראס. ב-12 ביולי, הבקיע את שער הבכורה שלו בקבוצה, בניצחון 0–2 נגד אוטניס אוטנה. באוקטובר 2018, שימקוס חתם בז'לגיריס וילנה. ב-7 באוקטובר, שימקוס ערך את הופעת הבכורה שלו בניצחון 1–5 נגד אטלאנטאס. באותה עונה, זכה עם הקבוצה בגביע. ב-17 בינואר 2021, שימקוס חתם בהפועל כפר סבא מליגת העל. ב-29 ביולי 2021, שימקוס חתם בסבאיל מליגת העל האזרית. בקיץ 2022 הצטרף לנ.ש. מורה מליגת העל הסלובנית. בצעירותו, שימקוס שיחק בנבחרות הצעירות של ליטא. ב-17 בנובמבר 2018, שימקוס ערך את הופעת הבכורה שלו בנבחרת הבוגרת בהפסד 0–3 לרומניה במסגרת ליגת האומות. דומנטאס שימקוס, באתר Transfermarkt דומנטאס שימקוס, באתר Soccerway דומנטאס שימקוס, באתר National Football Teams דומנטאס שימקוס, באתר FootballDatabase.eu דורון בן דור, ‏רשמי: שימקוס חתם לעונה וחצי בהפועל כפ"ס, באתר ONE‏, 17 בינואר 2021
זוג מהעתיד (סרט)

זוג מהעתיד (ברוסית: Пара из будущего) הוא סרט קומדיה רוסי, בבימויו של אלכסיי נוז'ני בהפקת ניקיטה מיכאלקוב, לאוניד ורשצ'אגין ואנטון זלאטופולסקי. בכיכובם של סרגיי בורונוב ומריה ארונובה. הסרט הופק בסיוע אולפני T3 ורשת רוסיה-1 בתמיכת קרן הקולנוע הרוסי. אירוע הקרנת הבכורה נערך ב-1 במרץ 2021 והוא יצא להקרנות מסחריות ב-4 במרץ אותה שנה. ניז'ני נובגורוד, שנת 2040. יבגני ואלכסנדרה נשואים 20 שנה, מערכת היחסים שלהם היא כמו משמש מיובש. גירושין גם לא עובדים, כי בעתיד גירושין הם שירות יקר. אבל הגורל מעניק להם הזדמנות: יבגני ואלכסנדרה נופלים לעבר, לפני 20 שנה, כאשר המאהב ז'ניה הצעיר הציע לסשה המקסימה. כזוג מהעתיד הם רוצים להפריד את עצמם בצעירותם. סרגיי בורונוב – יבגני דניס פראמונוב – ז'ניה מריה ארונובה – אלכסנדרה דאריה קוניז'בה – סשה סרגיי סטפין פאבל מיסאילוב צילומי הסרט נערכו בעיר ניז'ני נובגורוד בספטמבר 2020 ובזלנוגרד באוקטובר 2020. "זוג מהעתיד", במסד הנתונים הקולנועיים IMDb (באנגלית) "זוג מהעתיד", במסד הנתונים הקולנועיים KinoPoisk (ברוסית) "זוג מהעתיד", במסד הנתונים הקולנועיים Kinopoisk.ru נתוני הכנסות באתר kinobusiness.com קדימון
הר פריסטלי (קולומביה הבריטית)

הר פריסטלי (באנגלית: Mount Priestley) הוא הר ברכסי קיטימט, בהרי החוף של פרובינציית קולומביה הבריטית, שבקנדה. גובהו של ההר 2,366 מטרים מעל פני הים. ההר מתנשא לגובה של 1,945 מטרים מעל סביבתו. הר פריסטלי הוא ההר ה-30 בהתנשאותו בקולומביה הבריטית, ה-44 בהתנשאותו בקנדה, וה-107 בהתנשאותו באמריקה הצפונית. הראשונים שטיפסו לפסגת ההר היו דרו קופלנד (Drew Copeland), ג'ון גיל (John Gill), ו-ג'ורדן קרייבן (Jordan Craven), שעשו טיפוס בזה ב-20 ביוני 2017. הטיפוס החל ב-18 ביוני, ונמשך ארבעה ימים (עד 21 ביוני). הר פריסטלי באתר ממשלת קנדה הר פריסטלי באתר "אנציקלופדיית ההרים הקנדית" תצלום לוויין של אזור הר פריסטלי הר פריסטלי באתר peakbagger תרשים הנוף הנשקף מהר פריסטלי באתר peakvisor מפה טופוגרפית תלת־ממדית של אזור הר פריסטלי תחזית מזג אוויר עדכנית ארוכת טווח עבור הר פריסטלי (לפי גבהים) מידע גאוגרפי מידע גאוגרפי והיסטורי לפי מקור אחר, גובהו של ההר 2,358 מטרים מעל פני הים לפי מקור אחר, ההר מתנשא לגובה של 1,956 מטרים מעל סביבתו הרי קולומביה הבריטית לפי התנשאותם הרי קנדה לפי התנשאותם הרי אמריקה הצפונית לפי התנשאותם מידע על הטיפוס הראשון לפסגת הר פריסטלי
איימנבק

איימנבק זייקנוב (ברוסית: Иманбек Зейкенов; נולד ב-21 באוקטובר 2000), הידוע בשמו איימנבק (Imanbek), הוא תקליטן ומפיק מוזיקלי קזחי. הוא התפרסם בשנת 2019, בזכות גרסת הרמיקס שלו לשיר "Roses (Imanbek Remix)", של הראפר סנט ג'ון. איימנבק נולד באקסו, אזור פבלודאר שבקזחסטן. בגיל 8 הוא החל לנגן בגיטרה. במהלך לימודיו במכללה, החל לעבוד ברכבת באקסו. בשנת 2017, החל להפיק מוזיקה. בשנת 2019, הוציא את גרסת הרמיקס לשיר "Roses", של הראפר האמריקאי-גיאני סנט ג'ון שזכה להצלחה בינלאומית. איימנבק סיפר כי הרמיקס נעשה ללא מעורבותו של ג'ון מכיוון שניסיונותיו ליצור עמו קשר באינסטגרם נכשלו. הרמיקס עצמו הופיע לראשונה במצעדים במקום הראשון ברחבי אירופה ביניהם בלגיה, הונגריה, הולנד, פולין, הודו ושוודיה. לאחר הצלחת השיר, איימנבק הוחתם בחברת התקליטים אפקטיב רקורדס. לאחר מכן, הוציא את השיר הראשון שלו במסגרת חברת התקליטים Dharma Worldwide, של התקליטן האמריקאי KSHMR. בשנת 2021, זכה בטקס פרסי גראמי ה-63, בקטגוריית "הקלטת הרמיקס הטובה ביותר", על הרמיקס שלו לשיר "Roses" של סנט ג'ון. ב-4 בפברואר 2021, הכריז יחד עם הזמרת ריטה אורה על צאת המיני-האלבום המשותף שלהם Bang, שיצא לאור ב-12 בפברואר. באותה השנה, הוציא את "Dancing on Dangerous" ביחד עם שון פול וסופיה רייס. לאחר מכן, הוציא את הסינגל "Baddest" ביחד עם הזמרת שר לויד. ב-3 באוגוסט 2023 הוציא את הסינגל "No Sleep". 2021: Bang (יחד עם ריטה אורה) מדיה וקבצים בנושא איימנבק בוויקישיתוף אתר האינטרנט הרשמי של איימנבק (באנגלית) איימנבק, ברשת החברתית פייסבוק איימנבק, ברשת החברתית אינסטגרם איימנבק, ברשת החברתית טיקטוק איימנבק, ברשת החברתית VK איימנבק, סרטונים בערוץ היוטיוב איימנבק, במסד הנתונים הקולנועיים IMDb (באנגלית) איימנבק, באתר Rotten Tomatoes (באנגלית) איימנבק, באתר אפל מיוזיק (באנגלית) איימנבק, באתר ספוטיפיי איימנבק, באתר Last.fm (באנגלית) איימנבק, באתר AllMusic (באנגלית) איימנבק, באתר MusicBrainz (באנגלית) איימנבק, באתר דיזר איימנבק, באתר Yandex.Music (ברוסית) איימנבק, באתר Discogs (באנגלית) איימנבק, באתר Genius איימנבק, באתר בילבורד (באנגלית) איימנבק, באתר טיידל (באנגלית) Железнодорожник из Аксу, создавший всемирно известный ремикс на "SAINt JHN - Roses": кто он, caravan Reddit: Why did rapper SAINt JHN ignore the “Roses” remix author, who makes him famous?, reddit Effective Records homepage, reddit GRAMMY Award Results for Imanbek Zeikenov, grammy Imanbek & Rita Ora Announce Collaborative EP & 'Big' Lead Track Featuring David Guetta & Gunna, billboard Imanbek, Sean Paul, and Sofía Reyes get together for 'Dancing On Dangerous' - Dancing Astronaut Imanbek, Sean Paul, and Sofía Reyes get together for 'Dancing On Dangerous' : Dancing Astronaut, web.archive.org, ‏2021-05-05 @CherLloyd (4 במאי 2021). "BADDEST with Imanbek out FRIDAY" (Tweet). נבדק ב-5 במאי 2021 – via Twitter. {{cite web}}: (עזרה) New Premieres and Music Updates (04.08.23) - CodeList, ‏2023-08-05 (באנגלית אמריקאית)
מוחמד אוסמן אדו

יוסוף מוחמד אוסמן אדו (באנגלית: Muhammed Usman Edu; נולד ב-2 במרץ 1994) הוא כדורגלן ניגרי המשחק בעמדת הקשר במכבי בני ריינה. אוסמן החל את הקריירה שלו בקבוצות הכדורגל רנצ'רס ביס וטראבה המקומיות. בקיץ 2016 חתם באוניאו דה מדיירה מהליגה הפורטוגזית השנייה, בה שיחק בקבוצת המילואים ולא זכה לדקות משחק בקבוצה הבוגרת. בינואר 2018 חתם בסרפסבורג 08 מליגת העל הנורווגית. ב-8 באפריל ערך את הופעת הבכורה שלו בקבוצה בתיקו 1-1 נגד האוגסונד. בינואר 2019 חתם בפיוניק ירוואן מליגת העל הארמנית. ב-11 באפריל הבקיע את שער הבכורה שלו, במסגרת הליגה האירופית, בניצחון 1–2 נגד אררט ירוואן. ב-1 ביוני 2019 חתם בטמבוב מליגת העל הרוסית והצטרף אליה חודש לאחר החתימה. ב-29 בינואר 2020 חתם בשחטאר קאראגנדי מליגת העל הקזחית, שם שותף ב-18 משחקים וכבש שער אחד. ב-13 בינואר 2021 חתם בהפועל חדרה מליגת העל, במדיה שיחק עונה וחצי. ב-14 ביולי 2022 הצטרף לסקציה נס ציונה. ב-14 ביוני 2023 חתם במכבי בני ריינה. מדיה וקבצים בנושא מוחמד אוסמן אדו בוויקישיתוף מוחמד אוסמן אדו, באתר ההתאחדות לכדורגל בישראל מוחמד אוסמן אדו, באתר Transfermarkt מוחמד אוסמן אדו, באתר Soccerway מוחמד אוסמן אדו, באתר WorldFootball.net מוחמד אוסמן אדו, באתר National Football Teams מוחמד אוסמן אדו, באתר FootballDatabase.eu עמית קרקו, ‏הרכש השלישי: מוחמד אוסמן חתם בהפועל חדרה, באתר ONE‏, 13 בינואר 2021 תומר חבז, ‏אוסמן חתם בנס ציונה, סידיבה ואמורווה שוחררו, באתר ONE‏, 14 ביולי 2022
סינתזה (חינוך)

סִינְתֶּיזָה בדידקטיקה מוגדרת כצירוף של מרכיבים וחלקים לשם יצירת שלמות משמעותית לשם חיזוק הלמידה. צירוף זה ייצור דגם או דפוס או מבנה שלא היה קיים קודם לכן, או שהיה קיים אך בצורה לא ברורה. פעילות סינתזה דורשת מהתלמיד התנהגות יצירתית מוגבלת (עליו להיות יצירתי במגבלות חומרי למידה קיימים), ובכך חשיבותה - טיפוח חשיבה והבעה עצמאית תוך יצירת מוטיבציה. לשם יישום סינתזה על התלמיד להיות בעל כישורי מטה קוגניציה ולתכנן לעצמו מראש תוכנית עבודה על סמך רשימת יעדים, חומרי למידה ושל אמצעים העומדים לרשותו. (יצירת התוכנית היא עצמה פעילות של סינתזה). הסינתזה היא הקטגוריה הגבוהה ביותר הנדרשת בפועל מהתלמיד בבית הספר היסודי מתוך הקטגוריות של הטקסונומיה של בלום, היא באה אחרי ההבנה, היישום והאנליזה ולפני הקטגוריה הבאה - ההערכה שרצויה אך אינה הכרחית בשכבת גיל זו, ונדרשת רק מתלמידי החטיבה העליונה. סינתזה כוללת בתוכה קונסטרוקטיביזם היות שהפעילות בונה ידע חדש על סמך ידע וניסיון קודמים, ובכך יוצרת משמעות חדשה על סמך המרכיבים השונים. הייחוד שבסינתזה הוא המקוריות הנדרשת עקב הצורך לבנות מבנה חדש על סמך מרכיבים שונים, אותם אוסף התלמיד ממקורות שונים, וזאת לעומת ראיית השלם הנדרשת בשאר הקטגוריות בטקסונומיה. פסיכולוגיית הגשטלט
טרייר (רק"ם)

הטרייר (בשמו המלא: Terrier Armoured Digger) הוא רכב הנדסה קרבית בריטי, שמהווה מעין מחפרון על בסיס תובת רכב קרבי משוריין. הטרייר נמצא בשירות חיל ההנדסה המלכותי של הצבא הבריטי. הטרייר הוא רכב הנדסה קרבית משוריין יביל-אוויר ששוקל רק כ-30 טונות (33 טון קצר) ולכן ניתן להטיסו במטוסי תובלה כגון בואינג C-17 גלובמאסטר III ואיירבוס A400M. כציוד מכני הנדסי הטרייר הוא למעשה מחפרון גדול עם יעה קדמי כמו של שופל וזרוע חפירה כמו של מחפר בינוני. ייעודו הוא עבודות עפר והסרת מכשולים. הוא בעל צוות של שניים שיושבים בתא מפעיל ממוגן בתובה ממוגנת נגד מוקשים. כמו כן, ניתן להפעיל אותו בשלט רחוק ממרחק של 1,000 מטרים (3,300 רגל) לצורך משימות מסוכנות כגון פינוי מוקשים. מאפיינים נוספים כוללים שריון מודולרי ואמצעי ראיית לילה היקפיים 360 מעלות. הטרייר מצויד במנוע דיזל מדגם C18 תוצרת קטרפילר שמספק 700 כ"ס (520 קילוואט) ומאפשר לו לנוע במהירות 70 קמ"ש. הטרייר הוא תוצאה של מכרז בו זכתה BAE סיסטמס ב-2002. אב-טיפוס של הטרייר הוצג ב-28 במאי 2005. הייצור הסדרתי החל ב-2010 וב-5 ביוני 2013 נכנס לשירות. 60 כלים נמסרו לצבא הבריטי. גם צבא צרפת התעניין ברכישת הטרייר. מדיה וקבצים בנושא טרייר בוויקישיתוף Terrier Manoeuvre Support Vehicle at Jane's Terriers for the Royal Engineers Defense Industry Daily, 01-Apr-2009 Alternative LDT lends itself to mobile equipment Hydraulics & Pneumatics (article on electronic controls of Terrier's hydraulic cylinders)
דן הרדן

דן הרדן (15 במרץ 1926 - 10 במרץ 2014) היה שחקן תיאטרון וקולנוע ישראלי. הרדן נולד בבוקרשט ובתחילת דרכו שיחק בתיאטרון העירוני של העיר. ב-1974 עלה לישראל. בתיאטרון הקאמרי הופיע במחזות "אילוף הסוררת" ו"יוליוס קיסר". כמו כן הופיע בתיאטרון הבימה, ובתיאטרון לילדים שהוקם על ידי אורנה פורת ב-1987 גילם את השופט בסרט "אבא גנוב". ב-1988 שיחק את אבא של בנצי בסרט האחרון בסדרת סרטי "אסקימו לימון" - "בלוז לקיץ". ב-1990 שיחק רופא פסיכיאטר בסרט "נשיקה במצ"ח". ב-1993 הופיע בסרט "מחפשת בעל על ארבע". ב-1995 שיחק בסרט "זיכרון דברים" המבוסס על הספר באותו שם. נפטר ב-10 במרץ 2014 בגיל 87. דן הרדן, במיזם "אישים" לתיעוד היצירה הישראלית דן הרדן, במסד הנתונים הקולנועיים IMDb (באנגלית) דן הרדן, באתר MusicBrainz (באנגלית) דן הרדן, בארכיון הבימה דן הרדן, באתר ארכיון הבימה ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.